Denominación d'Orichen Protechida Urbezo

A Denominación d'Orichen Protechida Urbezo ye una denominación d'orichen protechida aragonesa  vitivinicola d'Aragón. Ye encara en tramite.

 Oríchens 
A tradición vitivinicola en a zona data de primerías d'o sieglo XIX, destacando o premio obteniu por dos viticultores, medalla d'oro y diploma d'honor, en el II Congreso Internacional d'a Vinya y o Vin celebrau en Barcelona en 1929.

 Redolada 
A zona cheografica definida en a DOP Urbezo se troba hidrograficament en a cuenca d'Ebro, alto u baixo en o centro d'un rectánglo ideyal que forman os ríos Ebro, Xalón, Uerva y Xiloca.

 Clima 
Ye situada en o semontano d'a sierra d'Algairén, a una altaria d'entre 460 y 495 m, lo que fa que siga sosmesa a la influyencia d'o cierzo que bufa dende Moncayo. I hai una precipitación meya anyal de 423,4 mm, con bels 66 días de pluya a l'anyo. A temperatura meya minima anyal ye de 8,4 °C, estando de 20,5 °C la meya d'as maximas.

 Demarcación cheografica 
A Denominación d'Orichen Ailés comprende os vinyals d'o poligono catastral 35 d'o termin municipal de Carinyena. Pliego de condiciones de la DOP Urbezo

 Caracteristicas 
 Ugas 
As variedaz d'uga autorizadas pa la producción d'iste vin son:

 Tintas: garnacha, cabernet sauvignon, marzuela, merlot, syrah y tempranillo.
 Blancas: chardonnay, garnacha blanca y vizaca.

 Producción y comercialización 
O cautivo d'os vinyls se i fa de forma ecolochica. Se riega en prencipiar l'envero, de nueit y por goteyo mientres un maximo de cinco horas, lo que aduya a amillorar os endices de calidat fenolica y d'aromas d'a uga, posando ceprén a la sintesi de zucres y a puyada excesiva d'o grau alcolico.

 Bodegas 
Nomás una bodega fa parti d'a Denominación d'Orichen:
 Bodegas Solar de Urbezo (Carinyena)

Referencias

 Vinclos externos 
  Pachina web oficial d'as Bodegas Solar de Urbezo.
  DOP Urbezo

Urbezo
Urbezo